A népszerű angolszász történelemírásban Györgyöt egyszerre dicsérték és demonizálták. Uralkodása kezdetén népszerű volt, de az 1770-es évek közepén amerikai alattvalói őt hibáztatták a gyarmati kormányzat hibáiért. Ennek ellenére becslések szerint a Tizenhárom gyarmat lakóinak mintegy fele hű maradt hozzá. A függetlenségi nyilatkozatban felsorolt sérelmek miatt az amerikai közvéleményben az rögzült, hogy zsarnok volt. Azok a történetírók viszont, akik uralkodása második felét tekintik, a francia befolyás és francia terjeszkedés elleni küzdelem brit nemzeti szimbólumának tartják.